钦定古今图书集成/理学汇编/字学典/第048卷 > 明赵宧光金石林绪论 > 《草书》
## 钦定古今图书集成/理学汇编/字学典/第048卷 > 明赵宧光金石林绪论 > 《草书》

《九体书》曰：“草书起于列国，天下有事，急就为之，或起
草他简，然后正书，皆不暇致详而作，汉人遂以名家。
杜度、锺、张，飞扬俊逸，其圜转得于篆、籀，其波折得于
分、隶，简而有合，不大相离。上古结绳而治，刻契而与，
拄识而别，剖竹而官麤迹之于文，故无足重，奚以草
之去古为异乎？故文以达词，词以达志。草书虽云古”
而可达古文，且有真未必合，草未必离，如“佳隹”等字，
古体皆合，真书有愧矣。草“鹿首岐草”、“山虚下夜”、“前垂
乍”，草正真讹，乃至翻草书以成俗体，无以下笔，岂草
之罪乎？
草书中亦曰行楷，如二王诸帖之稍真者，十当八九。
僧怀仁等所集《圣教兴福孔庙碑》之类，唐人所称入
院体者是也。一曰行草，如二王帖中稍纵体，孙过庭
《书谱》之类皆是也。一曰“章草”，如章帝《辰宿》《列张帖》、索
靖《出师表》、二王帖中章草法帖皆是也。一曰“槁草”书
或真、或行、或草，大小疏密随宜，如颜平原《坐位》《祭侄》
二帖是也。一曰“狂草”，如张芝、张旭、《怀素》诸帖是也。以
上五种，通称“草书”，亦有分矣。